**DĖL SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE PAGAL PATIKĖJIMO SUTARTĮ UAB PANEVĖŽIO REGIONO ATLIEKŲ TVARKYMO CENTRUI**

2022 m. vasario 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 31 punktu, 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Lietuvos Respublikos atliekų tvarkymo įstatymo 2 straipsnio 44 dalimi, 25 straipsniu, 30 straipsniu, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, atsižvelgdama į Rokiškio rajono savivaldybės tarybos 2017 m. sausio 27 d. sprendimą Nr. TS-6 „Dėl pritarimo Rokiškio rajono savivaldybės atliekų tvarkymo sistemos administravimo sutarčiai“ (toliau – savivaldybė), Rokiškio rajono savivaldybės taryba nusprendžia:

1. Perduoti laikinai, 10 metų, UAB Panevėžio regiono atliekų tvarkymo centrui, kodas 300127004, buveinės adresas: Panevėžys, Pilėnų g. 43, Savivaldybei nuosavybės teise priklausantį ilgalaikį ir trumpalaikį turtą valdyti, naudoti ir disponuoti juo patikėjimo teise bei apskaityti balanse, bendra įsigijimo vertė 2022 m. vasario 28 d. – 184320,06 Eur, bendra likutinė vertė 2022 m. vasario 28 d. – 1,00 Eur, (priedas).
2. Nustatyti, kad 1 punkte išvardintas turtas yra skirtas tik savivaldybės funkcijai – komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, sąvartynų įrengimas ir eksploatavimas, atlikti.
3. Pritarti šio sprendimo 1 punkte nurodyto savivaldybės kilnojamo turto patikėjimo sutarčiai (pridedama).
4. Įgalioti administracijos direktorių, jo nesant – savivaldybės administracijos direktoriaus pavaduotoją, pasirašyti šio sprendimo 3 punkte nurodytą savivaldybės kilnojamo turto patikėjimo sutartį su aktualiomis turto likutinėmis vertėmis sutarties pasirašymo dieną.
5. Pripažinti netekusiu galios Rokiškio rajono savivaldybės tarybos 2017 m. spalio 27 d. sprendimą Nr. TS-181 „Dėl turto perdavimo pagal patikėjimo sutartį AB „Rokiškio komunalininkas“.
6. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE PAGAL PATIKĖJIMO SUTARTĮ UAB PANEVĖŽIO REGIONO ATLIEKŲ TVARKYMO CENTRUI“ AIŠKINAMASIS RAŠTAS**

**Sprendimo projekto tikslai ir uždaviniai.**

Perduoti laikinai, 10 metų, Rokiškio rajono savivaldybei (toliau – Savivaldybė) nuosavybės teise priklausantį turtą valdyti, naudoti ir disponuoti juo patikėjimo teise pagal patikėjimo sutartį UAB Panevėžio regiono atliekų tvarkymo centrui.

**Teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 31 punktas, 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalis, Lietuvos Respublikos atliekų tvarkymo įstatymo 2 straipsnio 44 dalis, 25 straipsnis, 30 straipsnis, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2020 m. gegužės 29 d. sprendimu Nr. TS-157 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Lietuvos Respublikos vietos savivaldos įstatyme yra nustatyta savivaldybės savarankiškoji funkcija – komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, sąvartynų įrengimas ir eksploatavimas.

 Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, savivaldybės turtas patikėjimo teise gali būti perduodamas kitiems juridiniams asmenims (ne biudžetinėms įstaigoms) pagal turto patikėjimo sutartį, savivaldybių funkcijoms įgyvendinti, kai šie juridiniai asmenys pagal įstatymus gali atlikti savivaldybių funkcijas. Sprendimą dėl savivaldybės turto perdavimo patikėjimo teise priima savivaldybės taryba. Tokiame sprendime turi būti nurodyta savivaldybės institucija ar įstaiga, įgaliota sudaryti savivaldybės turto patikėjimo sutartį.

Rokiškio rajono savivaldybė valdo antrinių atliekų surinkimo konteinerius (1.8 kub. m) kurie išdėstyti visame Rokiškio rajone esančiose 105 antrinių žaliavų surinkimo aikštelėse bei fiziniams asmenims išdalintus 4000 vnt. 0.24 kub. m pakuočių surinkimo konteinerius.

Vadovaujantis LR Atliekų tvarkymo įstatymu savivaldybės organizuoja komunalinių atliekų tvarkymo sistemas, būtinas jų teritorijose susidarančioms komunalinėms atliekoms tvarkyti, užtikrina tų sistemų funkcionavimą, organizuoja šiukšlių ir atliekų, kurių turėtojo nustatyti neįmanoma arba kuris neegzistuoja, tvarkymą ir administruoja komunalinių atliekų tvarkymo paslaugos teikimą.

Šešios Panevėžio regiono savivaldybės (Panevėžio miesto, Panevėžio rajono, Rokiškio rajono, Biržų rajono, Pasvalio rajono, Kupiškio rajono) 2005 m. Jungtinės veiklos sutarties pagrindu įkūrė UAB Panevėžio regiono atliekų tvarkymo centrą, o po pusmečio buvo pasirašytas Europos Komisijos sprendimas projekto finansavimui.

Pagal LR Vyriausybės nutarimą Nr. 1026 „Dėl ES Sanglaudos fondo paramos administravimo Lietuvoje” nustatyta, kad Galutinis paramos gavėjas yra ši įmonė, kaip užsakovas vykdanti projektą, kuriam skirta Sanglaudos fondo lėšų. Lietuvos Respublikos finansų, aplinkos, susisiekimo ministrų, 2004 m. vasario 20 d. įsakymu Nr. 1K- 054/D- 79/3-9 patvirtintoje Sanglaudos fondo strategijoje nurodyta taip pat, kad UAB Panevėžio regiono atliekų tvarkymo centras atlieka ir kitas įgyvendinančios institucijos perduotas jai funkcijas.

2021 m. birželio 1 d. UAB Panevėžio regiono atliekų tvarkymo centras ir UAB ,,Ekonovus" (toliau -Paslaugos teikėjas) sudarė pirkimo sutartį ,,Dėl komunalinių atliekų sraute susidarančių

pakuočių bei popieriaus rūšiuojamojo surinkimo ir jų vežimo paslaugų teikimo Rokiškio rajono savivaldybės teritorijoje Nr. 22412021, kuria Paslaugos teikėjas įsipareigojo aptarnauti Rokiškio rajono savivaldybes teritorijoje pastatytus antrinių žaliavų surinkimo konteinerius ir atlikti jų priežiūrą bei remontą konteinerių eksploatavimo metu.

Atsižvelgiant į išdėstytą, siūloma savivaldybės valdomus atliekų konteinerius perduoti UAB Panevėžio regiono atliekų tvarkymo centrui valdyti, naudoti ir disponuoti jais patikėjimo teise, o savivaldybės kontroliuojama bendrovė jais disponuotų komunalinių atliekų sraute susidarančių pakuočių bei popieriaus rūšiuojamojo surinkimo ir jų vežimo paslaugų teikimui užtikrinti.

**Laukiami rezultatai.** Užtikrintas komunalinių atliekų sraute susidarančių pakuočių bei popieriaus rūšiuojamojo surinkimo ir jų vežimo paslaugų teikimas.

**Finansavimo šaltiniai ir lėšų poreikis**.

Sprendimo įgyvendinimui lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Atliktas antikorupcinis teisės akto vertinimas, parengta pažyma.

|  |  |
| --- | --- |
| Turto valdymo ir ūkio skyriaus vedėja | Violeta Bieliūnaitė-Vanagienė |